[Video] Beoordelaars stomgeslaan oor dowe sangeresMandy Harvey (Skermgreep uit die video) Mandy Harvey, ŉ sangeres wat haar gehoor verloor het toe sy 18 jaar oud was, het beoordelaars van America’s Got Talent stomgeslaan met haar oudisie. “Dis een van die merkwaardigste dinge wat ek nog ooit gesien of gehoor het,” het Simon Cowell, een van die beoordelaars, gesê. Mandy, nou 29 jaar oud, het verduidelik sy het ŉ bindweefselsiekte opgedoen en só haar gehoor verloor. Sy het egter haarself weer leer sing deur spiergeheue en met instemmers. Haar gebaretaaltolk help haar om met die beoordelaars te kommunikeer. Mandy sing “Try” met behulp van ŉ ukelele en sy dring deur na die semifinaal.